ᱰᱤᱢᱟ ᱦᱟᱥᱟᱣ ᱦᱚᱱᱚᱛ

ᱰᱤᱢᱟ ᱦᱟᱥᱟᱣ ᱦᱚᱱᱚᱛ (ᱤᱝᱨᱟᱹᱡᱤᱻ Dima Hasao district (DHD); ᱢᱟᱨᱮ ᱧᱩᱛᱩᱢ ᱫᱚ ᱛᱟᱦᱮ ᱠᱟᱱᱟᱻ ᱠᱚᱭᱮ ᱠᱟᱥᱟᱨ ᱵᱩᱨᱩ ᱦᱚᱱᱚᱛ) ᱠᱚᱭᱮᱼ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱢᱤᱫ ᱴᱟᱝ ᱦᱚᱱᱚᱛ ᱠᱟᱱᱟ ᱾ ᱱᱟᱜᱟᱢ ᱞᱮᱠᱟ ᱛᱮ ᱰᱤᱢᱟᱥᱟᱼ ᱠᱟᱥᱟᱨᱤ ᱠᱚᱣᱟᱜ ᱟᱣᱛᱟᱱ ᱜᱟᱲ ᱠᱟᱱᱟ ᱾
ᱰᱤᱢᱟ ᱦᱟᱥᱟᱣ ᱦᱚᱱᱚᱛ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱮᱛᱟᱝ ᱜᱤᱨᱟᱹᱵᱟᱥᱤ ᱦᱚᱱᱚᱛ ᱠᱟᱱᱟ ᱾ ᱟᱥᱚᱠᱟᱭ ᱛᱮ ᱱᱟᱜᱟ ᱟᱨ ᱰᱤᱢᱟᱥᱟ ᱥᱟᱝᱜᱮ ᱵᱤᱨᱟᱹᱵᱟᱥ ᱟᱠᱟᱱ ᱦᱚᱱᱚᱛ ᱠᱟᱱᱟ ᱾ ᱥᱚᱨᱮᱥ ᱥᱤᱨᱡᱚᱱ ᱛᱮ ᱥᱟᱡᱟᱣ ᱟᱠᱟᱱ ᱟᱥᱟᱢ ᱨᱮᱭᱟᱜ ᱢᱤᱫ ᱮᱥᱠᱟᱨ ᱵᱩᱨᱩ ᱱᱟᱝᱜᱽᱨᱟᱦᱟ ᱦᱟᱯᱷᱞᱚᱝ ᱚᱱᱟ ᱦᱚᱱᱚᱛ ᱨᱮ ᱜᱮ ᱢᱮᱱᱟᱜᱼᱟ ᱾ ᱦᱟᱯᱷᱞᱚᱝ ᱜᱮ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱠᱟᱱᱟ ᱾ ᱦᱟᱦᱟᱲᱟ ᱜᱮ ᱪᱮᱬᱮ ᱭᱟᱜ ᱜᱩᱡᱩᱜ ᱞᱟᱹᱜᱤᱫ ᱪᱚᱨᱪᱟ ᱨᱮ ᱢᱮᱱᱟᱜ ᱴᱷᱟᱹᱭ ᱡᱟᱛᱤᱝᱜᱟ ᱫᱚ ᱱᱚᱣᱟ ᱦᱚᱱᱚᱛ ᱨᱮ ᱜᱮ ᱢᱮᱱᱟᱜᱼᱟ ᱾ "ᱰᱤᱢᱟ ᱦᱟᱥᱟᱣ" ᱰᱤᱢᱟᱥᱟ ᱯᱟᱹᱨᱥᱤ ᱟᱹᱲᱟᱹ ᱱᱤᱭᱟᱹ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱰᱤᱢᱟᱥᱟ ᱵᱩᱨᱩ ᱾
ᱱᱟᱜᱟᱢ
ᱱᱟᱜᱟᱢ ᱞᱮᱠᱟ ᱛᱮ ᱰᱤᱢᱟᱥᱟ ᱠᱟᱥᱟᱨᱤ ᱠᱚᱣᱟᱜ ᱟᱣᱛᱟᱱ ᱜᱟᱲ ᱱᱚᱣᱟ ᱴᱚᱴᱷᱟ ᱫᱚ ᱵᱨᱤᱴᱤᱥ ᱥᱟᱥᱟᱴᱚᱱ ᱚᱠᱛᱮ ᱠᱷᱚᱱ ᱜᱮ ᱟᱥᱟᱢ ᱯᱚᱱᱚᱛ ᱨᱮ ᱢᱮᱱᱟᱜ ᱱᱚᱜᱟᱶ ᱦᱚᱱᱚᱛ ᱨᱮᱭᱟᱜ ᱢᱤᱫ ᱴᱮᱱ ᱢᱚᱦᱩᱠᱢᱟ ᱢᱮᱱ ᱛᱮ ᱵᱟᱱᱫᱷᱟᱣ ᱞᱮᱱᱟᱹ ᱾ ᱥᱤᱧᱚᱛ ᱯᱷᱩᱨᱜᱟᱹᱞ ᱦᱟᱢᱮᱴ  ᱛᱟᱭᱚᱢ ᱢᱤᱠᱤᱨ ᱵᱩᱨᱩ ᱟᱨ ᱠᱚᱭᱮ ᱠᱟᱥᱟᱨ ᱥᱮᱞᱮᱫ ᱠᱟᱛᱮ ᱢᱤᱫ ᱴᱮᱱ ᱦᱚᱱᱚᱛ ᱵᱟᱱᱫᱷᱟᱣ ᱦᱩᱭ ᱞᱮᱱᱟ ᱾ ᱑᱙᱕᱒ ᱥᱮᱨᱢᱟ ᱠᱷᱚᱱ ᱦᱚᱱᱚᱛ ᱠᱚ ᱥᱤᱧᱚᱛᱤᱭᱟᱹ ᱥᱚᱝᱵᱤᱫᱷᱟᱱ ᱨᱮᱭᱟᱜ ᱤᱨᱟᱹᱞ ᱟᱜ ᱫᱷᱟᱯ ᱨᱮ ᱥᱮᱞᱮᱫᱚᱜ ᱮᱦᱚᱵ ᱮᱱᱟ, ᱟᱨ ᱦᱚᱱᱚᱛ ᱨᱮᱭᱟᱜ ᱥᱟᱥᱚᱱ ᱵᱷᱟᱨ ᱦᱚᱱᱚᱛ ᱵᱟᱹᱭᱥᱤ ᱟᱜ ᱛᱤ ᱪᱟᱞ ᱦᱩᱭ ᱞᱮᱱᱟ ᱾ ᱑᱙᱗᱐ ᱥᱮᱨᱢᱟ ᱨᱮ ᱱᱚᱣᱟ ᱫᱚ ᱯᱩᱨᱟᱹ ᱦᱚᱱᱚᱛ ᱨᱮᱭᱟᱜ ᱢᱟᱹᱱ ᱠᱚ ᱮᱢᱟᱣᱫᱟᱜᱼᱟ ᱾ ᱱᱟᱦᱟᱜ ᱦᱚᱱᱚᱛ ᱨᱮᱭᱟᱜ ᱥᱟᱥᱚᱱ ᱤᱨᱟᱹᱠ ᱟᱜ ᱫᱷᱟᱯ ᱛᱟᱵᱮ ᱨᱮ ᱟᱨ ᱦᱚᱱᱚᱛ ᱨᱮᱭᱟᱜ ᱟᱹᱯᱟᱹᱱᱟᱹᱛ ᱵᱟᱹᱭᱥᱤ ᱜᱮ ᱡᱚᱛᱚ ᱰᱤᱯᱟᱹᱴ ᱨᱮᱭᱟᱜ ᱠᱟᱹᱢᱤ ᱠᱟᱹᱥᱱᱤ ᱥᱟᱢᱵᱽᱲᱟᱣᱮᱫ ᱠᱟᱱᱟ ᱾
ᱴᱷᱟᱶ
ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱮᱛᱚᱢ ᱦᱤᱥ ᱨᱮ ᱰᱤᱢᱟ ᱦᱟᱥᱟᱣ ᱦᱚᱱᱚᱛ ᱫᱚ ᱛᱷᱟᱢ ᱜᱟᱹᱰᱤ ᱟᱠᱟᱱᱟ ᱾ ᱚᱠᱷᱦᱤᱥ  ᱒᱕° ᱓’’ ᱠᱚᱭᱮ ᱠᱷᱚᱱ  ᱒᱕° ᱔᱗’’’’ ᱠᱚᱭᱮ ᱦᱟᱹᱵᱤᱡ; ᱟᱨ ᱫᱨᱟᱜᱷᱤᱢᱦᱤᱥ ᱙᱒° ᱓᱗ ᱥᱟᱢᱟᱝ ᱠᱷᱚᱱ  ᱙᱓° ᱑᱗’’‘’ ᱥᱟᱢᱟᱝ ᱦᱟᱹᱵᱤᱡ ᱯᱟᱥᱱᱟᱣ ᱟᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱔᱘᱙᱐ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱩᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱥᱟᱢᱟᱝ ᱦᱤᱥ ᱨᱮᱭᱟᱜ ᱩᱥᱩᱞ ᱖᱐᱐ - ᱙᱐᱐ ᱢᱤᱴᱟᱨ ᱟᱨ ᱠᱚᱭᱮ ᱦᱤᱥ ᱨᱮᱭᱟᱜ ᱩᱥᱩᱞ ᱑᱐᱐᱐ ᱢᱤᱴᱟᱨ ᱾
ᱦᱚᱭ ᱦᱤᱥᱤᱫ
ᱰᱤᱢᱟ ᱦᱟᱥᱟᱣ ᱦᱚᱱᱚᱛ ᱨᱮᱭᱟᱜ ᱦᱚᱭ ᱦᱤᱥᱤᱫ ᱫᱚ ᱱᱟᱥᱮ ᱞᱚᱞᱚ - ᱱᱟᱥᱮᱼᱩᱨᱜᱩᱢ ᱢᱟᱪᱷᱟ ᱜᱮᱭᱟ ᱾ ᱮᱱ ᱨᱮ ᱦᱚᱸ ᱦᱚᱱᱚᱛ ᱵᱷᱤᱛᱨᱤ ᱨᱮ ᱦᱚᱭ ᱦᱤᱥᱤᱫ ᱨᱮᱭᱟᱜ ᱵᱷᱮᱱᱮᱜᱟᱨ ᱫᱚ ᱢᱮᱱᱟᱜ ᱜᱮᱭᱟ  ᱾ ᱢᱮ ᱪᱟᱱᱫᱚ ᱠᱷᱚᱱ ᱥᱮᱯᱴᱮᱢᱵᱯᱨ ᱪᱟᱱᱫᱚ ᱦᱟᱹᱵᱤᱡ ᱫᱟᱜᱼᱮ ᱡᱟᱹᱲᱤᱭᱟ ᱾ ᱵᱚᱨᱟᱞᱚᱭ ᱨᱮ ᱵᱟᱹᱲᱛᱤ ᱫᱟᱜ ᱧᱩᱨᱩᱜᱼᱟ ᱾ ᱵᱚᱨᱟᱞᱚᱭ ᱦᱩᱥ ᱨᱮ ᱜᱚᱲ ᱥᱮᱨᱢᱟ ᱨᱮ ᱫᱟᱜ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱒᱒᱐᱐ ᱢᱤ.ᱢᱤ. ᱠᱷᱚᱱ ᱒᱗᱐᱐ ᱢᱤ.ᱢᱤ., ᱱᱷᱟᱛᱮ ᱞᱟᱞᱢᱟᱴᱤᱝ - ᱢᱥᱱᱫᱟᱨᱫᱤᱥᱟᱼ ᱰᱤᱭᱟᱝ ᱢᱩᱠᱷ ᱴᱚᱴᱷᱟ ᱨᱮ ᱥᱮᱨᱢᱟ ᱜᱚᱲ ᱑᱒᱐᱐ ᱢᱤ.ᱢᱩ. ᱠᱷᱚᱱ ᱑᱘᱐᱐ ᱢᱤ.ᱢᱤ. ᱦᱟᱹᱵᱤᱡ ᱫᱟᱜ ᱧᱩᱨᱩᱜᱼᱟ ᱾ ᱵᱟᱹᱲᱛᱤ ᱞᱚᱞᱚ ᱒᱔° ᱠᱷᱚᱱ ᱓᱐° ᱥᱮᱞᱥᱤᱭᱟᱥ, ᱟᱨ ᱠᱚᱢᱟᱣ ᱞᱚᱞ ᱫᱚ ᱑᱐° ᱠᱷᱚᱱ ᱑᱔° ᱥᱮᱞᱥᱤᱭᱟᱥ ᱾
ᱥᱟ.ᱠᱷᱭᱟ.ᱛ

ᱛᱷᱚᱠ:ᱚᱛᱱᱚᱛ